**Suflet, suflețelul meu!**

*Trp*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Suflet, suflețelul meu

ce mi te-a dat Dumnezeu

eu sunt mic, tu ești prea mare

eu vreau liniște, tu vorbești tare

eu vreau s-adorm, tu nu ai stare

mă-ntreb ce ai văzut la mine?

ce ții morțiș să luminezi întunericul din mine?

te-am chinuit

nu te-am hrănit

dar tu!

te ții scai de mine și mă ierți

of, suflețel al meu

cred că e timpul să schimb calea

să încep să îți dau ascultare

inima, mintea, trupul

să-ți pun la picioare

fă cu ele ce știi tu mai bine

de azi gata!

nu mă mai lupt cu tine